A FORMA-SZIGET
Egy újabb nyugodt nap a szigeten.
Tévedés.
A mai nagyon másféle napnak indult.
Hallod ezt, Kör? Mintha egy lufi eresztene.
Biztos csak egy madár.
Egy lufimadár?
Ez…
Szerintem azt mondja: „Ez.”
Ez mi?
Háromszög-nap!
Háromszög-nap?
Háromszög-nap!
„Háromszög-nap.”
Háromszög-nap! Háromszög-nap! Háromszög-nap! Háromszög-nap!
- Háromszög-nap! - Mi az a Háromszög-nap?
Egy egész napnyi háromszögű ünneplés. Alig várom!
De várj, várj, várj.
Még nem magyaráztad el, mi is ez.
Annyi minden! El se tudom mondani. Megmutatom!
Háromszög-nap! Háromszög-nap! Háromszög-nap!
- Mi baj? Jó buli lehet. - Háromszög-nap! Egy, két, há!
Ó, ne viccelj, Kör. Pont úgy ismered Háromszöget, mint én.
Mi van, hogyha ez az egész csak tréfa?
Csak egy nap. Mennyi kárt tud okozni egy nap alatt?
Oké. Belemegyek. Egyelőre.
Aú! Háromszög! Mi az?
- Azt nem eheted meg. - Dehát csipsz.
Az a csipsz dísznek van. Az evés majd később jön.
Kedves formatársaim,
nagy büszkeség, hogy ezennel szívélyesen köszönthetlek titeket
a Háromszög-nap élményen.
Gyönyörű nap ez, csupa titokzatos, megszentelt hagyomány.
Nem szaporítom a szót, belevágunk az első Háromszög-napi hagyományba.
A teljesen hiteles és totál szabályos Háromszög-ajándékozásba.
És nem sima ajándékról van szó.
A Háromszög-napi hagyomány szerint a legkülönlegesebb,
legfontosabb tárgyadat kell odaadnod egy háromszögnek.
Nem látok más háromszöget errefelé, így hát úgy tűnik, ez én leszek!
Megmondtam.
Á, én végigcsinálom. Látni akarom, mi ez az egész.
Ez gyönyörű, Kör. Köszönöm, köszönöm, köszönöm.
Négyzet, te jössz.
Tessék, Háromszög. Az imádott kavicsom. Jól vigyázz rá.
Biztos ez a kedvenc tárgyad?
Még sosem meséltél erről a kavicsról korábban.
Nos, ismersz. Nem szeretek dicsekedni.
Jó. Persze.
De tudod, miről hallottalak sokat beszélni? A napszemcsidről.
Háromszög-nap.
Igen, ez nagyon fontos nekem.
Boldog Háromszög-napot.
Boldog Háromszög-napot! Most folytassuk! Még több ünnepléssel!
Szuper! Második hagyomány. A szent háromszögtánc.
Ez az! Ünnepélyesen hangzik. Van bármi köze a körtánchoz?
Nem is különbözhetne jobban.
- Nem tudjuk a lépéseket. - Ne aggódjatok. Benne vannak a dalban.
Hajolj meg a társadnak, és meglátod Hogy élvezed a háromszögtáncot
Egy, két, há’, így sorba jön Ez nem körtánc
Csak három a szög
Fogd meg a társad, rám-pám-pám Most felfelé, aztán lefelé járd
Fogd meg a kezem, és jobbra rázd Ha nincsen lábad, lebegj hát
Mit jelent ez egyáltalán?
Most fel a kezet, és fogj talajt Most ne fogj talajt, most fogj talajt
Pörögjél, de gyorsan nagyon Tempó, Négyzet! Nyomjad, spanom!
Várj, ez a dal része?
Bukfencezz és álljál fejen És breaktáncolj, míg nem vörös a fejed
Így ér véget a háromszögdal
Ha bármit kihagytál, elrontottad
A oldal vége.
Két Háromszög-napi hagyományon túl vagyunk. Gratulálok!
Ti is annyira élvezitek, mint én?
Klassz! Irány le a hegyről!
Ez az, jól van.
Következzen a hármas számú hagyomány.
A háromszögdal!
Az nem most volt?
Az a háromszögtánc volt, Négyzet.
Le szabad ülni a háromszögdal alatt?
Naná, hogy nem! A nagyzenekar leül, mikor egy gyönyörű szimfóniát játszanak?
Igazából…
Kövessetek, vissza a hegyre! Hé!
Na, ne már!
Tudom, tudom.
Simán lehet, hogy ez csak tréfa, de már túlságosan benne vagyok.
Ha van értelme ennek az egésznek, meg kell tudnom, mi az.
Gyerünk, Négyzet. Meg tudod csinálni.
Meg kell tudnunk, mi ez az egész.
Háromszög, ezekről miért nem hallottunk soha?
Ez tényleg része a…
Ezzel véget ért a háromszögdal. Indulás le a hegyről!
Biztos, hogy tréfál velünk.
Ekkorra
már Kör is kezdte megkérdőjelezni,
mennyire lehettek hagyományosak ezek a hagyományok.
Lefáradtam. Kéne egy kis frissítő.
Na, na, na. Még nem eszünk.
Mélyen tisztelt vendégeim,
sajnálattal kell közölnöm, hogy a Háromszög-nap lassan véget ér.
Hála istennek.
Sajnos már csak egy Háromszög-napi hagyomány van hátra, de ez a legfontosabb.
Ha mindketten követtek engem, ránk vár…
Megint fent a hegyen.
Megint fent a… Igen, erről van szó!
Felvisztek?
Háromszög-nap!
És most a pillanat, amire mindnyájan vártunk,
a legfergetegesebb Háromszög-napi hagyomány.
- Itt az idő, hogy… - Nem!
Nincs több hagyomány!
Fel-le szaladgáltunk ezen a hegyen egész nap.
Odaadtuk a kedvenc tárgyainkat. A földbe táncoltuk magunkat.
Mi… már nem bírjuk tovább!
Háromszög, amit Négyzet szeretne mondani, az az,
hogy mire jó ez az egész?
Azok után, amin keresztülmentünk,
azt kérdezitek, mire jó a Háromszög-nap?
Örülök, hogy felmerült, mert a negyedik és utolsó Háromszög-napi hagyomány
az a Háromszög-napi Háromszög-nap-megmagyarázó lakoma!
Hagyomány, hogy minden Háromszög-napot teljesen teli hassal fejezünk be,
és teljesen megértjük, mi az, amit ilyenkor ünneplünk.
Nem, Négyzet. Edd meg az összeset!
Négyzet, Kör,
a Háromszög-nap nem csak ajándékról, zenéről és táncról szól,
habár nagyszerű táncos vagyok.
A Háromszög-nap végeredményben egy nap, amikor teljesen önmagam lehetek.
Tudom, hogy néha hangos vagyok, és a páratlan energiám fárasztó,
de ti mindent megtettetek, és ezt nagyra értékelem.
Sokat jelent, hogy nekem adtátok ezeket az ajándékokat,
bár néha véletlenül összetöröm a dolgaitokat állandóan.
A Háromszög-nap akkor is sokat jelent nekem.
De most jólesett, hogy megoszthattam a két legjobb barátommal.
Elég nehéz háromszög-ajándékozást tartani, ha egy háromszöget ismerek, magamat.
Háromszög, szerintem mindkettőnk nevében mondhatom,
hogy köszönjük, hogy veled tölthettük a különleges napodat.
Igen. Szomorú vagyok, hogy vége.
Nos, igazából van még hátra egy utolsó Háromszög-napi hagyomány.
Nem gondoltam, hogy ezt mondom, de gyerünk!
Még egy kör a hegy körül?
Itt az idő.
Minden Háromszög-napon
a nap pont jó irányból süt a szigetre, és valami különleges történik.
Kitárul a háromszögajtó.
Köszönöm, hogy velem töltöttétek a Háromszög-napot.
Ez a rész igazából csak nekem van.
De…
Találkozunk holnap!
Boldog Háromszög-napot, Háromszög.
Menjünk, Négyzet.
Boldog Háromszög-napot!
Milyen szép nap, hogy a szabadban élvezzük az időt!
Vagy mégsem?
Itt az idő.
Oké. A szél egyre sebesebb, pipa.
A légnyomás esik, pipa.
Nő a nyugtalanság érzése, pipa.
Várjunk. Ez a „pipa” nagyon rossz!
Nincs idő!
Nem vitás, nagy vihar közeledik.
Ó, jaj, remélem, Háromszög is tudja.
Nem úgy néz ki.
Micsoda? Kicsoda?
Vihar! Nagynak tűnik!
Lehetséges?
Kör! Nagy vihar közeleg!
Elő kell készítenünk a kijelölt biztonsági területet, röviden KBT-t,
vagyis a barlangot, ACSL, vagyis amint csak lehet!
Vedd úgy, hogy kész. Vagy VÚHK, ha úgy tetszik.
Úgy tetszik.
Nos, a fényeid és az ellátmányaim mellett
már csak ellenőriznünk kell, hogy itt van-e mindenki.
- Négyzet? Jelen. Kör? - Jelen.
Csodás. És Háromszög?
Ez az! Gyerünk! Mutasd meg, mit tudsz!
Háromszög, mi a csudát művelsz?
Foglaltam helyet az első sorba a műsorra.
Hogy mi?
Nem látod, hogy egy óriási vihar tart egyenesen a sziget felé?
De. Ahogy mondtam, a műsor.
Pontosan mit remélsz látni, Háromszög?
Csupán minden idők legnagyobb, legerősebb, legvillámlósabb dolgát!
Talán hallottatok már az anyatermészetről?
Volt szerencsénk, igen.
A nagy vihar nagy látványosságot jelent.
Kicsavarhat egész fákat, ledönthet a lábadról,
vagy villámmal megcsaphat és porrá égethet bármit!
Eddig csak könyvben olvastam. Látni akarom közelről.
Értem.
De nem félsz, hogy ezek veled történnek, ha kint maradsz a viharban?
Nem esik bajom. Ezért hoztam ezt.
Háromszög, leszállsz arról a fáról, és bejössz Kör barlangjába, most azonnal!
Elrontod a tervünket! Valamint ez nagyon veszélyes.
Esélytelen! Ez a vihar valami olyan csoda lesz,
amit talán csak itt és most láthatok,
és azt várjátok, hogy bemenjek az uncsi, vén barlangba,
amit már egymilliószor láttam?
Na, persze! Semmiért nem hagyom ki ezt a vihart.
„A vihar.”
Okés. Jó szórakozást, Háromszög.
Egyébként éppen forró csokit készülök csinálni.
Szeretnél egyet a műsorod előtt?
Bemegyek egyetlen bögre forró csokira, de utána
rögtön kijövök, nehogy lemaradjak bármiről.
Jó, siess a forró csokival. Hipp-hopp!
Egy pillanat.
Több fény kell, hogy lássam, mit csinálok.
Le fogom késni a… Felejtsd el, inkább kimegyek.
Ne butáskodj. Egy perc, és kész.
Sosem láttam még így Kör barlangját.
Elég menőn néz ki.
Nem! Ki akarok menni vihart látni.
Várnunk kell kicsit, amíg a víz felforr,
szóval mit csináljunk, amíg várunk?
Pont azt hoztam, ami kell!
A neve: „Csillagközi krónikák”.
Egy izgalmas területfoglalós játék, amiben uralni kell a galaxist!
Szórakoztatónak tűnik.
Talán maradhatok egy menetre.
Nem! Ez örökké tart!
Játékok? Forró víz?
Egy gyors csésze forró csokira jöttem,
és tuti lekések arról, ahogy a fák pörögnek, mint a palacsinták.
Kint laza, bent gatya! Pá!
Biztos nem akarsz játszani?
Űrhajós repülés, bolygórobbantás.
Nézd, van is egy karakter, aki pont olyan, mint te!
Tényleg hasonlít rám.
De ha bent maradok, lekésem a vihart, ahogy eláraszt mindent a szakadó esővel,
vagy növényekre sújt le villámokkal.
Át akartam élni valami csodálatosat.
Nos, igazából…
vannak annak a figurának király támadásai, vagy ilyesmi?
Ó, bizony.
Ő kezdhet,
és az ő űrhajója a legerősebb a játékban.
Nagyon menő hajó, és ilyen tüskék vannak az oldalán.
Látod?
Ezek lézerek, azt hiszem.
Igen, nekem valónak hangzik. Elég menő.
És hogy kell játszani?
Nos,
először kapsz 20 aszteroidazsetont és 50 kvazárzsetont.
A cél, hogy csillagporpontokat gyűjts.
Az antigravitációs kártyával megkapod valaki kvazárzsetonjait,
és aztán…
Ez az!
Az antigravitációs kártya bevetésével megkapom Négyzet összes kvazárzsetonját,
ami pont elég, hogy megvásároljam a delta kvadráns csillagát. Igen!
Szép játék, Háromszög.
Igen. Ügyes volt.
Tudod, Négyzet, ha megszerzed azt a sok csillagporpontot a negyedik körben,
most te vezethetnél.
Hát nem vicces az élet?
- Igen, vicces. Egyeseknek. - Négyzet!
Ja… igen. Sőt, nevetséges.
Kész a forró csoki.
Háromszögnek hirtelen beugrott valami.
Kész a forró csoki.
Annyira belemerült a játékba,
hogy teljesen elfelejtette, miért is jött be a barlangba eredetileg,
és főleg azt, hogy miről maradt le odakint.
- Köszönöm, Kör. - Szívesen.
Tessék, Háromszög.
Meg sem kóstoltad a forró csokid. Pedig az előbb már nagyon inni akartál.
Igen. Végre megvan, amiért jöttem.
Nos, megvan a forró csokid, gondolom, már újra ki akarsz menni.
Hogy láthasd a természet dühét, meg ilyenek?
O-ó. Háromszögnek végre-valahára döntenie kell.
Menjen ki, és élje át az elemek küzdelmét,
vagy maradjon itt bent a barátaival a melegben és biztonságban?
Igen. Én… Nyilván ki fogok menni.
De először igényelek még egy bögre forró csokit!
És amíg azt várjuk, akár be is fejezhetjük a játékot.
Amúgy is nyerésre állok.
Persze.
Én benne vagyok.
MAC BARNETT ÉS JON KLASSEN „TRIANGLE”, „SQUARE” ÉS „CIRCLE” CÍMŰ KÖNYVEI ALAPJÁN
A feliratot fordította: Speier Dávid